BIG วิ่งเกือบ 4% ลุ้นกำไร Q4/60 สดใส รับอุปสงส์ใช้กล้องเพิ่มขึ้น
BIG วิ่งเกือบ 4% ลุ้นกำไร Q4/60 สดใส รับอุปสงส์ใช้กล้องเพิ่มขึ้น โดยปิดตลาดเช้านี้อยู่ที่ 3.30 บาท บวก 0.12 บาท หรือ 3.77% สูงสุดที่ 3.38 บาท ต่ำสุดที่ 3.16 บาท ด้วยมูลค่าซื้อขาย 142 ล้านบาท
15 ก.พ. 2561

ผู้สื่อข่าวรายงานว่า ราคาหุ้น บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ปิดตลาดเช้านี้อยู่ที่ 3.30 บาท บวก 0.12 บาท หรือ 3.77% สูงสุดที่ 3.38 บาท ต่ำสุดที่ 3.16 บาท ด้วยมูลค่าซื้อขาย 142 ล้านบาท

ทั้งนี้ นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยว่า BIG ปรับขึ้นได้ดีน่าจะมาจากผลกำไรไตรมาส 4/60 ที่คาดว่าจะขยายตัวได้ดีเมื่อเทียบกับช่วงเดียวกันของปีก่อน และไตรมาสก่อน ตามความต้องการใช้กล้องที่เพิ่มมากขึ้นในช่วงปลายปี หลังหลายหน่วยงานได้ร่วมจัดนิทรรศการสำคัญต่าง ๆ ขณะที่ตลาดมีสินค้ารุ่นใหม่ออกมามากในช่วงปลายปี ก็จะช่วยหนุนผลประกอบการของ BIG ได้ดีด้วย